ཚེས་ཉེར་དགུའི་ཉིན་ངེས་པར་དུ་རྡུལ་སྤྲུགས་ཀྱི་ཆོ་ག་དེ་སྒྲུབ་པ་ཡིན་ལ།དེར་དགུ་ཐལ་འཕོ་བ་དང་དགུ་ལུག་བཤའ་བ།དགུ་མགོ་གདུ་བ་སོགས་བྱེད་ངེས་ཡིན་ལ།སྔ་དྲོར་ཁྱིམ་ཕྱི་ནང་ཐམས་ཅད་ཀྱི་ས་རྡུལ་ཕྱགས་ཤིང་ཐང་ག་དང་ཆོས་སྒམ།གོས་སྒམ་སོགས་ཀྱི་ཕྱི་ནང་་ཚང་མའང་གཙང་མར་སྤྲུགས་པ་དང་།དེ་ནས་བསང་ཁྲི་དང་ཐབ་ཀསྒོ་ར་སོགས་ལ་ཁ་དཀར་བྱེད་པ་ཡིན།ཁ་དཀར་ཞེས་པའང་ས་དཀར་གྱི་འདམ་བག་བརྫིས་ཏེ་དབྱིས་པ་ལ་ཟེར།གཞན་ཡང་སྔར་ཡོད་པའི་བསང་ཁྲི་ཆེན་པོ་དེར་ཁ་དཀར་བྱེད་པ་དང་།དེ་ནས་ལོ་རེ་བཞིན་བསང་ཁྲི་ཇེ་མང་དུ་འགྲོ་བའང་ཡོད།དེ་ནི་ཞི་ལུ་ཅི་ཙམ་ཡོད་ན་བསང་ཁྲི་ཆུང་ཆུང་རེ་བཅོས་ཏེ་ལོ་སར་ཚེ་གཅིག་ནས་བསང་གཏོང་བ་རེད།